વર્ષ 2014ના આંકડાઓ પર ધ્યાન આપવામાં આવે તો 165 વિધાનસભા ક્ષેત્રોના 59.05 ટકા મત ભાજપ તરફી હતી અને બાકીના 17 વિધાનસભા ક્ષેત્રોના 32.86 મત કોંગ્રેસના ભાગે હતા. ગુજરાતને જીતવા માટે કોંગ્રેસે ગુજરાતના વિવિધ વિસ્તારોમાં પકડ મજબૂત કરવી જરૂરી છે. વર્ષ 2014ના લોકસભા ચૂંટણી પછીના આંકડાઓ પર ધ્યાન આપીએ તો સૌરાષ્ટ્ર અને કચ્છની 54માંથી 52 બેઠકો પર ભાજપ આગળ હતું અને કોંગ્રેસ માચ્ર 2 બેઠકો પર. ઉત્તર ગુજરાતમાં 53માંથી 48 પર ભાજપ અને 5 પર કોંગ્રેસ આગળ હતી. એ જ પ્રમાણે મધ્ય ગુજરાતની 40 વિધાનસભા બેઠકોમાંથી 33 પર ભાજપ અને 7 પર કોંગ્રેસ તથા દક્ષિણ ગુજરાતની 35માંથી 32 બેઠકો પર ભાજપ અને 3 પર કોંગ્રેસ આગળ હતી.